cyanic-selkie/wikianc huggingface dataset:
Najeeb-ur-Rehman Naz
Naz har vært kontaktperson for World Islamic Mission. Han kom til Norge i 1985. Han har imamutdannelse fra Bhera Sharif i Pakistan og Jamia Al-Karam i England. Han var styreleder i tre år før han ble imam, og regnes for å være en ungdommelig imam som utfordrer konservative krefter. Han har publisert flere artikler og spørsmål og svar innenfor hanafi-fiqh på moskeens nettsider.
Kairakkum
Kairakkum er Tadsjikistans største kunstige innsjø. Den ligger i Ferganadalen i provinsen Sughd øst for byene Kairakkum og Khujand.
Innsjøens areal er 513 km², volumet er 4,2 km³ og strandlinjen er 137 km lang. Største dybde er 25 m. Disse tallene kan variere noe ettersom det er en reguleringshøyde på 7 m. Innsjøen ligger 348 meter over havet. Nedbørfeltet til sjøen utgjør 130 000 km².
Innsjøen ble dannet da elven Syr-Darja ble demmet opp i 1957.
Fisk i innsjøen er blant annet karpe, malle, brasme og gjedde. En malle på 120 kg ble fisket i 1992.
Paul Camenisch
Paul Camenisch (født 7. november 1893 i Zürich, død 13. februar 1970 i Basel) var sveitsisk arkitekt, tegner og maler. Han var med på å grunnlegge kunstnergruppene Rot-Blau (Rød-blå), senere Rot-Blau II og Gruppe 33, som var ekspresjonistisk orientert.
Gruppen ble etterhvert tynnet ut, da både Scherer og Müller døde, og i 1928 ble gruppen nystiftet med Hans Stocker, Coghuf (alias Ernst Stocker), Otto Staiger, Charles Hindenlang og Max Sulzbachner. Han var også med på å starte Basels kunstnerforening Gruppe 33, i 1933. Han ble president i denne fra 1936 til 1952 – og utestengt 1953.
Anders Larsen (forfatter)
Anders Larsen (født 2. desember 1870 i Seglvik i Kvænangen, død 10. desember 1949 i Sørvikmark i Sandtorg) var en samisk lærer, redaktør og forfatter.
Liv og virke
Anders Larsens foreldre var sjøsamer. Han gikk ved Tromsø seminarium (senere Tromsø lærerhøgskole) 1897-1899.
Lærer
Han arbeidet som folkeskolelærer i Kokelv, i Kvalsund (1895-1897), i Rafsbotn i Alta (1899-1902), i Repparfjorden, Neverfjorden og Kokelv i Kvalsund (1902-1918) og i samebygda Sandstrand i Stuorranjárga i det som den gang var en del av Trondenes kommune i Troms (1918-1920). Fra 1920 til 1940 arbeidet han ved Sørvikmark skole i det som fra 1926 ble til Sandtorg kommune (fra 1964 innlemmet i Harstad kommune).
Forfatter
Han var redaktør for den samiske avisen Saǥai Muittalægje (Nyhetsfortelleren) i årene 1904-1911. Avisen kom ut to ganger i måneden. I 1912 ga han ut den første samiske romanen Bæivve-Alggo (Daggry) på eget forlag. Romanen inneholder interessante skildringer fra sjøsamenes liv, og vi følger hovedpersonen Ábo Eira i forskjellige faser av livet. Anders Larsen viser fornorskningspolitikkens konsekvenser for det samiske språket og samenes eget selvbilde. Romanens mål var å motvirke samenes følelse av mindreverdighet overfor de norske og var også en protest mot det norske samfunnets forakt for samene.
Høsten 1949, samme året som han døde, sendte han et manuskript om sjøsamenes liv og forhold til Just Qvigstad. Qvigstad oversatte den til norsk og fikk Om sjøsamene publisert i 1950. Først i 1979 ble den publisert på samisk som Mearrasámiid birra på Larsens Kvænangendialekt i Tromsø museums serie Acta Borealia. Myten vil ha det til at Larsen «flyktet» fra Finnmark fylke i 1918. Realiteten var at han flyttet til egnen der hans kone var født (Melvik per Sørvik). Her fortsatte han sin utrettelige kamp for «samme rett som andre folk til livets bord» slik han selv uttrykte seg
Norges berggrunn
Norges berggrunn omfatter de bergarter som finnes i Norge og geografisk fordeling av disse. Berggrunnskart over Norge fremstiller denne fordelingen.
Den kaledonske fjellkjedesone omfatter nær 2/3 av Norges berggrunn. Mesteparten av den resterende tredjedelen består av til dels enda eldre, prekambriske bergarter. Dessuten finnes to yngre berggrunnsområder: Oslofeltet, med sine permiske eruptivbergarter, og Trondheimsfeltet, med sine devonske sandsteiner og konglomerater.
Amnesi
Amnesi (gresk: Ἀμνησία amnesia; hukommelsestap) er minnetap, eller tap av evne til å danne nye minneinntrykk. Amnesi kan være av kortvarig, forbigående karakter (for eksempel ved alkoholrus eller hjernerystelse eller ved epileptiske anfall) eller av mer varig art (eksempelvis etter nærdrukning, langvarig hjertestans eller ulike demenslidelser).
Retrograd amnesi
Pasienten har ikke minne om det som har skjedd et tidsrom før hendelsen.
Anterograd amnesi
Pasienten har problemer med å lagre minneinntrykk for det som skjer etter at skaden har inntruffet. Et kjent eksempel på denne type skade er det verdenskjente tilfellet HM som fikk en total anterograd amnesi etter at store deler av begge tinninglapper inkludert hippocampus ble kirurgisk fjernet for å motvirke epileptiske anfall. Han manglet etter dette fullstendig evne til å danne episodiske minneinntrykk, selv om han demonstrerte god evne til ferdighetslæring.
En rekke sykdommer, stoffer eller ytre påvirkninger kan gi hukommelsesvansker. Hjernerystelser, traumatiske hodeskader, hjerneslag, svulst, operative inngrep i hjernen, hjernesykdommer), epilepsi, føling ved diabetes eller ved bruk av rusmidler. Demens som skyldes progredierende degenerative prosesser i hjernen, preges ofte av hukommelsesvansker, og er ofte det tidligste tegnet på demens-lidelse.
Psykogen amnesi
Man kan også, ganske sjelden, se psykologisk fremkalte erindringsvansker som er forbundet ved dissosiative lidelser. Dissosiativ amnesi betegner hukommelsestap uten kjent organisk årsak som vanligvis omfatter minne for viktige, psykologisk ladete, ofte traumatiske, hendelser av nyere dato. Vanligvis er hukommelsestapet partielt og tematisk selektivt. Ved dissosiativ fugue ser man at personer som utviser dissosiativ amnesi vandrer hjemmefra og beveger seg omkring tilsynemessig hensiktsstyrt og med evne til å ivareta grunnleggende egenomsorg og uten påfallende tap av ferdigheter og kunnskaper bortsett fra at de ikke kan redegjøre for seg selv og sin egen historie. Dissosiative amnesier pleier vanligvis å avta relativt hurtig. For øvrig kan symptomatologi med lette (ofte subjektive), hukommelsesvansker, være forbundet med depressive lidelser eller angstlidelser.
Rusmiddelbetinget amnesi
Alkoholiske black-outs er episoder med hukommelsestap som kan inntreffe ved meget høyt akutt inntak av alkohol eller ved kombinasjonsbruk med andre rusmidler. Ved kronisk alkoholisme kan man også se omfattende amnesiproblemer som en del av symptomatologien (Korsakovs psykose eller Wernicke-Korsakovs psykose).
Norges berggrunn
Kaledonidene består av kambrosilurske sedimentære bergarter som er sterkt omvandlet ved metamorfose. Dessuten lokale intrusiver av granitt, gabbro m.m. Denne lagpakken omfatter også eokambriske sparagmitter på Østlandet og i Finnmark.
Grunnfjellet
De eldste bergartene i Norge finnes i Øst-Finnmarks grunnfjellsområde i Sør-Varanger.
På øyene nord for Tromsø finnes tonalitt og tonalittisk gneis som består av plagioklas og kvarts og tilhører TTG-gruppen. De eldste bergartene er 2880 millioner år gamle, og dette området er spesielt ved at bergartene er lite påvirket av metamorfose, og de har altså unngått den kaledonske fjellkjedefoldning.
Grunnfjellet i Nord-Norge
Øst-Finnmarks grunnfjellsområde består av tre svært ulike bergartsgrupper: Nederst finnes Jarfjord-gruppen som er en over 2800 millioner år gammel serie av granittiske gneiser. Over denne gneisserien følger Bjørnevann-gruppens kvartsitter og glimmerskifre. Øverst ligger Petsamo-gruppen med grønnstein. Ved Grense Jakobselv finnes gneisbergarter med granulittfacies.
Tilsvarende bergarter er funnet på Finnmarksviddas grunnfjellsområde; f.eks. Jergulgneisen og Raisædnokomplekset. Geachoaivigranitten sørøst for Polmak og Neidengranitten ble dannet for omtrent 2500 millioner år siden. Disse er lite deformerte og skjærer gjennom den eldre gneisen. I den sørlige del av Pasvikdalen ble det for 2500 millioner år siden avsatt vulkanske og sedimentære bergarter som utgjør Petsamo-supergruppen.
Bjarne H. Bech
Bjarne Harto Bech (født 16. februar 1902 i Horten, død 8. mai 1980 ) var en norsk fotballdommer og sportsjournalist som representerte Ørn fotballklubb i Horten. Han virket som dommer i 30 år (1922-52).
Norges berggrunn
Grunnfjellet i Nord-Norge
Lofoten-eruptivene dekker omtrent halvparten av området Lofoten og Vesterålen. Dette er intrusive bergarter, hvorav omtrent halvparten dekkes av Raftsund-mangeritten. Intrusivene er 1700 til 1800 millioner år gamle og sterkt forvitret.
Bjarne H. Bech
Han dømte blant annet cupfinalen i 1931 da slo  3-1, og den siste og avgjørende kretsmesterkampen 18. august 1932 mellom Dæhlenengen og Vålerengen på Jordal, som endte uavgjort 2-2 og førte til at Vålerengen ble kretsmester.
Han var også sportsjournalist og skrev for aviser som Idrætsliv, Sportsmanden, Arbeiderbladet og Morgenposten. Han skrev hovedsakelig om fotball, boksing og skøyter.
Norges berggrunn
Grunnfjellsvinduer i Nordland
Mange av fjellområdene i Nordland består av prekambriske bergarter som senere ble omvandlet ved den kaledonske fjellkjedefolding. Rombakvinduet består av tonalittiske gneiser fra overgangen mellom arkeisk og tidlig-proterozoisk tid.
Trysilsandsteinen
Sandavsetninger med innslag av vulkansk materiale kalles trysilsandsteinen. Tilsvarende avsetninger i Sverige kalles dalasandsteinen. Alderen på formasjonen er mellom 1500 og 1300 millioner år. Den kjent for sine godt bevarte bølgeslagsmerker.
Mylonittsoner
Grunnfjellet i Norge er for en stor del omvandlet ved den kaledonske fjellkjedefolding. Fullstendig omvandlet bergart slik at opprinnelsen er nær ugjenkjennelig kalles mylonitt. Slike bergarter finnes bl.a. i Mjøsa-Magnor-mylonittsonen og Ørjemylonittsonen.
Den vestre gneisregionen
Vest for det kaledonske skyvedekke finnes et 25,000 km² stort området mellom Sogn og Nord-Trøndelag med prekambriske bergarter. Området kalles den vestre gneisregionen eller bare gneisregionen og består for en stor del av granittiske gneiser og migmatitter som ble dannet for 1500 til 1700 millioner år siden.
Det sørnorske grunnfjellsområdet
Sør-Norge og sørvestlige del av Sverige består av grunnfjell som ble dannet for 1500 til 1040 millioner år siden med innslag av det transskandinaviske intrusivbeltet i øst som ble dannet for mer enn 1650 millioner år siden.
Kambrosilur i Oslofeltet
Fra Langesund i sør til Mjøsa i nord finnes en 2000 meter tykk lagrekke av mørke skifre, knollekalker og kalk. Dette er den lagrekken fra kambrosilurtiden i Norge som er minst omdannet ved metamorfose, den er svært fossilrik og antagelig verdens mest studerte lagrekke.
Zambales
Zambales er en filippinsk provins i landsdelen Luzon. Den ligger nordvest for Manila, i regionen Central Luzon. Provinshovedstaden er Iba. Nord for Zambales er provinsen Pangasinan. I øst er Tarlac og Pampanga, og i sør er Bataan. I vest ligger Sørkinahavet.
Keyboard, Oh Lord! Why Don’t We?
'Keyboard, Oh Lord! Why Don't We?' er et musikkalbum med Thulsa Doom fra april 2005.
Zambales
Inndeling
Zambales er oppdelt i én bykommune og 17 mindre kommuner.
Grunnkretser i Ås kommune
Grunnkretser i Ås kommune er delområder og grunnkretser som seksjonerer Ås kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Norges berggrunn
Kambrosilur i Oslofeltet
Kambriske avsetninger har mest komplett lagrekke lengst nord i Oslofeltet. Sandstein som tilhører Vangsåsformasjonen på Ringsaker er datert til tidlig kambriumtiden. Mange steder, f.eks. i Oslo, finnes ellers et tynt konglomeratlag fra midtre kambriumtiden som ligger direkte på prekambriske bergarter. Midtre og øvre lag fra seinkambriumtiden består for det meste av alunskifer. I Oslo sentrum danner alunskiferen en 50 meter tykk lagpakke som også finnes ved Oslo kretsfengsel, på Tøyen og langs Ekebergskrenten.
Hele den kambriske lagrekken har trilobitter som ledefossiler: Holmia fra tidligkambrium, Paradoxides fra midtre kambrium og olenider fra overkambrium.
Spesielt omkring Oslo finnes lag av gråhvit knollekalk, Ortocerkalk, fra ordoviciumtiden som bl.a. består av fossile Endoceras-skall. Denne lagrekken er 470 meter tykk hvorav halvparten ble dannet i øvre ordovicium. Knollekalken er typisk for veiskjæringer og øyene i Oslo-området. Leirskiferen har fossiler av graptolitt, som er svært gode ledefossiler til aldersbestemmelse. Korallene oppsto for første gang i ordovicium.
Devonfeltene på Vestlandet
Rester etter avsetninger fra devontiden finnes ved Fensfjorden, Solund, Kvamhesten, Håsteinen og Hornelen.
Primera División 1964–1965
Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Norges berggrunn
Manglende karbonavsetninger
Avsetninger fra karbontiden finnes ikke på det norske fastlandet. Imidlertid finnes de i Nordsjøen og på Svalbard.
Primera División 1964–1965
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Norges berggrunn
Brunlanesbasaltene
De eldste og sørligste basaltene i Oslofeltet består av en 800 meter tykk lagpakke av nefelinitter og melilititter.
Skiensbasaltene
I Skien finnes en 1250 meter tykk lagpakke med flere hundre lavastrømmer av basanitter.
Holmestrand-Jeløya-basaltene
Alkali-olivinbasalter. På Jeløya og i Moss er basaltene 1200 meter tykke.
Krokskogen-Kolsås-Nittedal-basaltene
Den nordlige basalt-provinsen inneholder vulkanoklastiske lag (Askergruppa) og bentonitter.
Rombeporfyrlava
Vestfold lavaplatå består av en mer enn to kilometer tykk lagpakke av rombeporfyrlava, fordelt på over 50 ulike lavastrømmer.
Krokskogen lavaplatå er en 800 meter tykk lagpakke av rombeporfyrlava, fordelt på 22 lavastrømmer.
Brumunddalssandstein
På Brumunddal finnes den nordlige grense for rombeporfyrlavaene, og der er lavaene dekket av den 800 meter tykke brumunddalssandsteinen.
Larvikitt
Larvikittene er en batolitt.
Sandstein og kull fra juratiden på Andøya
Avsetninger fra mesozoikum er nesten fraværende på det norske fastlandet. En kull- og sandsteinsforekomst fra juratiden finnes imidlertid på Andøya, og denne tilhører Ramsåformasjonen.
Postglasiale avsetninger
Da isen trakk seg tilbake etter siste istid la den igjen morener og israndavsetninger. Mest kjent er Ra.
Historie
Bergfriheten (opprinnelig innført i 1539) ga alle rett til å undersøke drivverdige mineraler ved muting. Norges første store gruve var Kongsberg Sølvverk fra 1623 og denne produserte 1330 tonn sølv i løpet av over 300 år. Kobberfunnet i Kvikne i 1632 var det første av flere i Trøndelag. Kobberverket i Kåfjord hadde opp til 1000 mann i arbeidet på 1800-tallet. Blaafarveværket på Modum sto på det meste for 80 % av verdens blåfarge. På 1600-tallet var det 12-15 relativt store jernverk i drift og et tilsvarende antall kobberverk. Gull har blitt utvunnet fra gruver ved Eidsvoll, på Bømlo og i Bindal, og Finnmark fra elvesand. Utenom petroleumsvirksomheten utgjør bergverk en beskjeden del av Norges samlede økonomi. I Finnmark har bergverk utgjort en relativt stor del av økonomien særlig i Syd-Varanger. På Svalbard er det kullforekomster. Knaben hadde Europas eneste molybdengruve med opp til 400 ansatte.
Moderne tid
Norge er rikt på olje og naturgass som utvinnes fra havbunnen. Norge har forekomster av kull og mineraler. I 2016 var eksportverdien av råolje, naturgass og kondensat ca. 350 milliarder kroner, og utgjorde 47 % av eksportinntektene. Norge dekker ca. 2 % av verdens oljeetterspørsel.
Skaland gruve på Senja har Europas viktigste forekomst av naturlig grafitt av høy kvalitet. Målt i vekt eller volum var 90 % av mineralproduksjonen i Norge stein, grus og pukk. Ved Repparfjorden i Finnmark er det drivverdig forekomst av kobberkis hvor det på 1900-tallet ble drevet gruve. Det er (per 2020) planer om å åpne ny gruvedrift. Etterspørselen etter kobber i verden øker blant annet til bruk i elektriske kjøretøy, solceller og vindmøller til strømproduksjon. Titanoksid brukes som hvitt fargestoff i maling og tannkrem. Titan er sterkere og lettere enn stål og brukes blant annet i flyskrog. Gruven ved Hauge i Dalane står for 6 % av verdensproduksjonen av titan fra mineralet ilmenitt. Det forberedes (per 2020) utvinning av titan fra bergarten eklogitt (samt granat som biprodukt) i Engebøfjellet ved Førdefjorden. Norge (hovedsakelig ved Åheim) står for omtrent halvparten av verdens produksjon av olivin som brukes i smelteverk og til å absorbere giftige tungmetaller. Norge har noen av de største titanforekomstene i verden og de klarte største i Europa. Uutnyttede fosfatforekomster finnes i Egersund (Rogaland) og ved Misvær (Nordland). Fosfat er en viktig bestanddel i gjødsel og det bli knapphet på fosfat i verden. Fosfor har blitt utvunnet ved Bamble. Mellom Bjerkreim og Sokndal i Rogaland er det en stor forekomst av bergarten noritt som inneholdt apatitt (fosfor), ilmenitt (jern-titan) og magnetitt (jern og vanadium). Ifølge NGU har denne kommersiell verdi særlig ved å utvinne og utnytte disse i en felles prosess. I Fensfeltet i Telemark finnes det opp mot 100.000 tonn thorium. Konsentrasjonen er på 0,05 % og det er teknisk og økonomisk usikkert om den kan utnyttes i atomkraft. På Nordmøre er det forekomst av kalkstein og marmor. Det har siden gjenreisingen av Ålesund etter brannen i 1904 blitt brutt stein til byggemateriale og dekorativ bruk. Steinindustrien i Eide har i perioder produsert 70 % av alle gravsteinene i Norge. I samme område utvinnes (av blant annet selskapet Hustadmarmor) kalkmasse til industriell bruk. Hustadmarmor er en av verdens største produsenter av kalksteinsfyllstoff til papirindustrien. Det utvinnes noe kalk på Helgeland i Velfjord-området. NGU har kartlagt hvilke deler av landet der det særlig antas å være drivverdige forekomster av metaller og mineraler i hovedlandets berggrunn:
Anortositt forekommer i området Gudvangen-Mjølfjell og i Nærøydalen drives det kommersiell utvinning. Det er litt mindre rike forekomster andre steder i indre Sogn omkring Aurlandsfjorden og Lustrafjorden.
I 2012 var den samlede salgsverdien av mineraler, metaller og byggeråstoff 12,7 milliarder kroner. Byggeråstoff (pukk og lignende) utgjorde nære halvparten av salgsverdien Rogaland var størst innenfor byggeråstoff mens Møre og Romsdal var størst innenfor industrimineraler. Finnmark fulgt av Rogaland og Nordland var størst innenfor metall (malmer). Energirike mineraler (kull) utvinnes stort sett på Svalbard.
Sombrio
Sombrio er en kommune i delstaten Santa Catarina i sørregionen av Brasil.
Det øverste sovjet
Det øverste sovjet bestod av to kamre, hver med 750 representanter. Overhuset (Nasjonalitetessovjetet) bestod av representanter for landets forskjellige etniske grupper. Disse ble valgt i og representerte sovjetrepublikkene, de autonome republikkene, de autonome regionene og de autonome distriktene. Underhuset (Unionssovjetet) bestod av representanter valgt i enkeltmannskretser til femårsperioder.
Parlamentet møttes to ganger i året i to eller tre dager. Her ble lovforslag fra regjeringen og politbyrået votert over, et lovforlag måtte ha flertall i begge kamre for å bli vedtatt. Dette var imidlertid en ren formalitet, og forslagene ble aldri underkjent. Medlemskap i Det øverste sovjet var mer en æresbevisning enn en mulighet til å påvirke systemet, og ofte ble arbeidere som utmerket seg spesielt valgt til parlamentsmedlemmer.
Det øverste sovjets presidium hadde langt mer faktisk makt enn plenumssamlingene. Presidiet kunne utpeke og avsette ministre, utstede lover ved dekret, ratifisere traktater og erklære krig. Presidiet hadde 39 medlemmer og møttes omtrent annenhver måned. Presidiets formann var en gallionsfigur og ble blant annet brukt til å sette politiske rivaler til generalsekretæren på sidelinjen.
Liste over statsoverhoder i Sovjetunionen
Embedet hadde flere forskjellige navn i løpet av Sovjetunionens eksistens og ble til slutt gitt navnet «president av Sovjetunionen» den 15. mars 1990.
Sentraleksekutivkomitéens formenn
I årene 1922–1938 var ledervervet delt mellom formennene i Sovjet-republikkenes sentraleksekutivkomitéer (kollektivt lederskap). Embedstittelen var «Formann for den utøvende sentralkomité» (russisk: Всероссийский Центральный Исполнительный Комитет, Vserossijskij TSentral'nyj Ispolnitel'nyj Komitet). Sentraleksekutivkomitéens fulle tittel var Sentraleksekutivkomitéen for arbeidere, bønder, Den røde armé og kosakkenes stedfortredere (russisk: Всероссийский Центральный Исполнительный Комитет Советов рабочих, крестьянских, красноармейских и казачьих депутатов, Vserossijskij TSentral'nyj Ispolnitel'nyj Komitet Sovetov rabochikh, krest'yanskikh, krasnoarmejskikh i kazach'ikh deputatov).
Formenn for Det øverste sovjets presidium
I 1938 fikk Sovjetunionen én felles formann. Samtidig ble embedstittelen endret til «Formann for Det øverste sovjets presidium» (russisk: Совет Народных Комиссаров СССР, Sovet Narodnykh Komissarov SSSR).
Formann for Det øverste sovjet
Den 25. mai 1989 ble tittelen endret til «Formann for det øverste sovjet» (russisk:Верхо́вный Сове́т СССР, Verkhovny Sovet SSSR).
Presidenter i Sovjetunionen
Den 15. mars 1990 ble embedstittelen endret til «Sovjetunionens president» (russisk: Президент СССР, Prezident SSSR).
Slaget ved Noreia
Slaget ved Noreia i 112 f.Kr. var det første slaget i kimbrerkrigen. Slaget stod mellom den romerske republikk og de urgermanske stammene kimbrerne og teutonerne. Det endte med nederlag og nesten katastrofe for romerne.
Norsk fonemtest
Norsk fonemtest er en test som kartlegger språklydproduksjon hvor de vanligste forenklingsprosessene i norsk språk kartlegges. Testen kartlegger hvordan konsonanter uttales først, midt i og sist i ord og den kartlegger hvordan vokaler og diftonger (for eksempel ei, au og oi) uttales. Testen kan også si noe om barns ordforråd og gir en systematisk oversikt over eventuelle forenklingsprosesser barn har i språket. Den gir også et grunnlag for å vurdere hvilke tiltak som eventuelt bør iverksettes om det enkelte barn har språkvanskelighter.
Kjemiske lover
Nyere lover innen kjemi er utarbeidet ut fra loven om massens konstans. Joseph Prousts lov om de bestemte masseforhold, fastslår at rene kjemiske forbindelser blir dannet av grunnstoff i bestemte forhold. I dag vet vi at måten disse grunnstoffene er strukturert på i forhold til hverandre, også er viktig.
Daltons lov om multiple forhold fastslår at kjemiske forbindelser vil framstå i forhold som er små hele tall (for eksempel 1:2 i vann, en (masse)del oksygen og to deler hydrogen). I enkelte kjemiske systemer (som for eksempel biomakromolekyler og mineraler) er imidlertid tallene i forholdsratioen store, og det er ikke uvanlig at slike forbindelser blir presentert som en brøk. Slike forbindelser er kjent som ikke-støkiometriske forbindelser.
Kallithea (Rhodos)
Byen ligger ved den nordøstlige delen av øya, rett sør for byen Rhodos. Setet for kommunen var i Kalythies. Kallithea oppleves ikke som en by da det stort sett består av hoteller for turister. Feriestedet Faliraki ligger også innenfor den kommunale enheten. Også lokale grekere drar til Kallithea for å bade. Stedet har gode strender og vannet oppleves som roligere enn på motsatt side av øya.
På det greske fastlandet ligger også et sted med samme navn, rundt 51 km sør for Poligiros og 90 km fra Thessaloniki.
Flere filmer har blitt filmet her, eksempelvis den britiske spillefilmen Kanonene på Navarone med blant annet Anthony Quinn.
Tarlac
Tarlac er en filippinsk provins i landsdelen Luzon. Den ligger nord for Manila, i regionen Central Luzon. Provinshovedstaden er Tarlac City. Nord for Tarlac er provinsen Pangasinan. I øst er Nueva Ecija, i sør Pampanga, og i vest er Zambales.
Politisk inndeling
Tarlac er delt i 1 "city" (bykommune) og 17 "municipalities" (landkommuner).
Folkegrupper
Det er malayfilippinske grupper som utgjør det meste av befolkningen; i noen deler av provinsen slike som taler tagalog, mot sør kapampangan, mot nord ilokano. Grupper av urfolket aetaene holder til i fjellene i vest.
Grunnkretser i Hornindal kommune
Grunnkretser i Hornindal kommune er delområder og grunnkretser som seksjonerer Hornindal kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Lasse Klein
Lasse Klein (født 8. oktober 1950 i Klaksvík) er en færøysk politiker (Sj.).
Han er handelsutdannet. Han var ansatt som sekretær i Føroya Kommunufelag fra 1973 til 1978 og redaktør i Oyggjatíðindi fra 1978 til 1982. Han har senere drevet eget regnskapskontor.
I 1970-årene var Klein med på å etablere Sjálvstýrisflokkurins sentrale organisasjon samt ungdomsorganisasjonen Unga Sjálvstýri. Han var medlem av kommunestyret i Runavík 1984–1985, kultur- og samferdselsminister i Atli Dams fjerde og femte regjering 1985–1989, innvalgt på Lagtinget fra Eysturoy 1988–1998 og lagtingsformann 1993–1994. I 1994 brøt han med Sjálvstýrisflokkurin, og sørget slik for at Marita Petersens regjering mistet sitt flertall. Klein meldte seg inn i Kristiligi Fólkaflokkurin, som han representerte i sin siste periode på Lagtinget.
Klein gikk siden tilbake til Sjálvstýrisflokkurin igjen. I 2014 ble han ansatt som partisekretær.
Sutta pitaka
Sutta piṭaka (pāḷi), eller «lærens kurv», er den andre av «de tre kurvene» (tipiṭaka) eller avdelingene i pāḷikanonen til theravādaskolen. Navnet sutta er pāḷi-formen av sanskritordet sūtra.
Sutta pitaka består av fem tekstsamlinger (nikaya). Samlet inneholder de 10 000 læresetninger, samtaler og enkeltutsagn, som tilskrives Buddha eller hans nære venner.
Kilosekund
Kilosekund er en SI-enhet for måling av tid. Et kilosekund er lik 103 sekunder eller 16 minutter og 40 sekunder. Symbolet for kilosekund er ks.
1 kilosekund er lik:
Og motsatt:
Sul Brasil
Sul Brasil er en kommune i delstaten Santa Catarina i sørregionen av Brasil.
José
José er en opprinnelig spansk og portugisisk variant av mannsnavnet Josef. Opprinnelsen er det hebraiske navnet Yosef som betyr «han (Gud) vil mangfoldiggjøre».
Liste over ordførere i Rendalen
Liste over ordførere i Rendalen kommune i Innlandet begynner i 1838, etter at Rendal formannskapsdistrikt (kommune) ble opprettet ved at formannskapslovene ble innført i 1837.
José
Jose er også en finsk kortform av kvinnenavnet Josefine.
Utbredelse
Jose har vært et populært navn i USA siden 1970-årene.
Liste over ordførere i Rendalen
Gjennom 1800–tallet og inn i mellomkrigstida ble de fleste ordførerne rekruttert blant relativt velstående skogeiere. I en særstilling i bygdas historie står skogeieren og tømmerhandleren Jacob Eriksen Haarset, som er skildret av Jacob Breda Bull i romanen Østerdalskongen. Også skogeieren Torleif Bjøntegaard, som var ordfører 1920–1922, nevnes som bygdehøvding. Læreren David Kvile var ordfører i Øvre Rendal i tilsammen ti år fra 1898 og representerer venstrelæreren i bygdas politiske historie. Rendalen har med to unntak vært Arbeiderparti-styrt siden 1929; for Ytre Rendals vedkommende helt tilbake til 1914. Helge Berger i Ytre og Knut Vardenær Brøten i Øvre ble arbeiderpartiordførere samtidig i 1935, og kom til å representere Nygaardsvold/Gerhardsen-epoken i Rendalen, med solide valgseiere.
Arkitekturåret 1419
Arkitekturåret 1419 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1419.
Dødsfall
…
1419 in architecture
Liste over ordførere i Rendalen
To av ordførerne i Rendalen har vært stortingsrepresentanter: Peter Edvard Vorum og Kjell Borgen, begge fra Ap. Vorum satt på Stortinget 1934–1945, og var den eneste fra Arbeiderpartiets stortingsgruppe 1936–1945 som meldte seg inn i Nasjonal Samling. Borgen satt på Stortinget 1977–1993, og var statsråd i to ulike departement 1988–1992.
Ordførere 1838–1879
Lista ovenfor er basert på oversikten i Jacob Breda Bulls bygdebok for Rendalen. I en oversikt i avisen Hedemarkens amtstidende i 1910 gis det en annen liste over hvem som har møtt på amtstinget som ordfører (eller varaordfører) i Rendalen: 1838–1841 Jens Høye, 1842–1844 Ole Johan Storm, 1845 Svend Balstad (som varaordfører), 1846–1848 Nils Haarseth (siste år som varaordfører), 1849–1850 Anders Christian Anderssen, 1851 Jacob Eriksen Haarset (som varaordfører), 1852–1853 Haagen Høye, 1854–1857 Simen Høye, 1858–1859 Jacob Eriksen Haarset, 1860–1861 Svend Balstad, 1862–1863 Simen Høye, 1864 Tollef Hornseth (som varaordfører), 1865 Simen Høye, 1866 (som varaordfører), 1867 Tollef Hornseth, 1868–1869 Simen Høye, 1870–1871 Johan Høye, 1872–1873 Ola Balstad (som varaordfører), 1874–1875 Ola Høye, 1876–1879 Karl Kværness.
Ordførere 1880–1964
{| border="0"
José
Utbredelse
José er i dag det mest brukte mannsnavnet i Spania og Chile, hvor det brukes av henholdsvis 10 og 7 prosent av den mannlige befolkningen.
Varianten Jože er svært vanlig i Slovenia.
I Spania er navnet José mest utbredt i de nordøstlige delene av landet, det vil si i Catalonia og Comunitat Valenciana, og i Baskerland.
Kjente personer med navnet
Personene i listen er ordnet kronologisk etter fødselsår.
Eksterne lenker
Josef Jozefo José Joep Хосе
Jonas Forsang
Jonas Forsang (født 24. desember 1980 i Oslo) er en norsk musiker, journalist, forlegger, forfatter og forretningsmann fra Bekkelaget i Oslo.
Musiker
Jonas Forsang var, under artistnavnet Apollo, en av aktørene blant norskspråklige rap-artister på 2000-tallet, sammen med grupper som Klovner i Kamp, Tungtvann og Pen Jakke. I 2002 ble debutalbumet Mine Damer og Herrer utgitt på Universal. Albumet ble Spellemann- og Alarmprisnominert i kategorien «Beste hiphop-album». I 2004 utga han oppfølgeren Satan's Sirkus (Universal).
Han startet senere rockebandet Yoga Fire. I 2009 vant han MTV Europe Music Awards i kategorien «Beste norske artist» med Yoga Fire. De ble også nominert i kategorien «Best European Act». Med Yoga Fire vant han også Spellemannpris i 2010.
Journalist
Forsang har jobbet som journalist for en rekke norske aviser og magasiner, og har blant annet vært tilknyttet featureavdelingen til Dagens Næringsliv i flere år.
I 2011 var han med på store deler av flukten til kokaindømte Stina Brendemo Hagen i den såkalte «Boliviasaken». Hans reportasje fra flukten fikk mye omtale etter at Hagens bolivianske advokat påstod at Forsang hadde vært delaktig i å bistå Hagen under flukten.
Forfatterskap
I 2015 var han medforfatter på Petter A. Stordalens selvbiografi, Jeg skal fortelle deg min hemmelighet (Pilar forlag). Boka regnes som Norges mest solgte biografi gjennom tidene. I 2018 var han forfatter av Gunhild Stordalens selvbiografi Det store bildet (Pilar forlag) og Petter Northugs selvbiografi Min historie (Pilar forlag).
Jonas Forsang var forlegger i Strawberry Publishing AS, som han grunnla og eide sammen med Petter A. Stordalen, Jørn Lier Horst og Magnus S. Rønningen. Forlagshuset bestod av forlagene Pilar, Capitana, Armada, Canoa, Bastion, Anemone og Capitana.
De hadde også forlag i Sverige og Danmark, før disse ble solgt i 2020 til det svenske forlagshuset Bonnier. I 2020 ble det kjent at de også solgte en majoritetsandel av Strawberry Publishing til Bonnier. Forlaget byttet i januar 2022 navn til Bonnier Norsk Forlag AS, og i mars 2022 ble det kjent at Forsang hadde solgt seg helt ut av forlaget.
Forsang er medgründer og eier av flere andre norske selskaper, blant andre Karnov Group Norway AS. Han innehar i tillegg flere styreverv.
Bataan
Bataan er en filippinsk provins i landsdelen Luzon. Den omfatter hele Bataanhalvøya og noen mindre øyer utenfor.
De to største språkene i provinsen er tagalog og kapampangan. Smågrupper av urfolket aetaene holder til i fjellene. og de taler egne språk.
Historie
Sent på 1500-tallet hadde den kinesiske sjørøveranføreren Limahong et støttepunkt her, hvorfra han forjeves prøvde å erobre øya Luzon.
I 1647 kom nederlandske marineskip hit og forsøkte å erobre det filippinske øyrike fra spanjolene. I den firbindelse drepte de innbyggerne i landsbyen Abucay.
Under andre verdenskrig holdt 14.000 soldater fra det amerikanske marineinfanteri og 2.000 filippinske stridsvognsstyrker en tid stand på halvøya Bataan og den nærliggende øya Corregidor. Da styrkene på halvøya overgav seg ble de sendt avsted på dødsmarsjen fra Bataan til fangeleirer lenger nord.
Politisk inndeling
Bataan er delt i 1 city (bykommune) og 11 municipalities (landkommuner).
Borsalino
Borsalino er en italiensk hattefabrikant, spesielt kjent for sine fedorahatter.
Den første Borsalinofabrikken ble grunnlagt i Alessandria i Italia 1857, etter at gründeren Giuseppe Borsalino hadde vært på studietur i Frankrike for å lære om moderne produksjonsmetoder. Bedriften ble raskt en suksess, og 1875 inneholdt Borsalinokatalogen over seksti forskjellige modeller.
Giuseppe Borsalino var tidlig ute med å se behovet for velferdstilbud for arbeiderne, og innførte gratis medisinsk hjelp og pensjonssparing for arbeiderne sine.
Ved Borsalinos død i 1900 hadde fabrikken nesten tusen ansatte, og produserte en million hatter i året. Suksessen fortsatte under den nye lederen, Borsalinos sønn Teresio, og i 1913 hadde bedriften 2500 ansatte og produserte to millioner hatter årlig.
Etter andre verdenskrig gikk hatter av moten, og det gikk noe nedover med Borsalino. Borsalino er likevel en av verdens mest kjente hatteprodusenter, og produktene eksporteres til hele verden. Sortimentet er også utvidet, slik at de produserer flere typer hodeplagg, også mer «ungdommelige» varianter.
Borsalino flyttet fra sine tradisjonsrike lokaler i sentrum av Alessandria i 1986, og etablerte en ny fabrikk i en forstad av byen. Den gamle fabrikkbygningen ble etter dette overtatt av Università degli Studi del Piemonte Orientale «Amedeo Avogadro».
Æthelbald av Wessex
Æthelbald av Wessex (angelsaksisk: Æþelbald) var den andre de fem sønnene til kong Æthelwulf av Wessex og Osburga. Han var konge av Wessex fra 13. januar 858 til 20. desember 860.
Liv og virke
Han sto som vitne på sin fars chartere på 840-tallet som kongens sønn, og i 850 fikk han tittelen som ealdorman. I 855 ble han regent av Wessex mens hans far Æthelwulf reiste til Roma. Hans eldre bror Æthelstan døde i 851 eller kort tid etter. Hans yngre bror Æthelberht ble konge av Kent.
Æthelwulf kom tilbake et år senere etter å ha skaffet seg en ny hustru, den karolingske kong Karl den skalletes tretten år gamle datter Judith. I henhold til Asser, Alfred den stores biograf, hadde det i løpet av Æthelwulfs fravær vært en sammensvergelse for å hindre kongen å komme tilbake, enten av Æthelbald, eller av Ælhstan, biskop av Sherborne og Ænwulf, ealdorman av Somerset, eller av alle tre. Det er ikke usannsynlig at Æthelbald var involvert i en slik sammensvergelse grunnet at hans fars ekteskap med den unge Judith. Ekteskapet til en frankisk prinsesse som hadde sin egen kongelige slekt vil kunne frambringe en arving som var mer verdig til kongekronen enn Æthelbald selv.
For å unngå innbyrdeskrig lot Æthelwulf sin sønn Æthelbald å fortsette å styre over Wessex (eller kun den vestlige delen av Wessex) ) mens han selv tok styringen av Kent og andre østlige deler av kongeriket. Historikeren Ann Williams har datert begynnelsen på Æthelbalds styre til 855, og anser far og sønn som samkonger fra Æthelwulf kom tilbake fra Roma i 856 og til hans død i 858. Fraværet av noen mynter preget i Æthelbalds navn i denne perioden antyder at myntutgivelsen fortsatte i Æthelwulfs navn fram til hans død. Æthelbald ble deretter konge av Wessex mens Æthelberht på nytt ble konge av Kent.
Judiths prestisje som en frankisk prinsesse var så stor at framfor å tape den og den kongelige forbindelsen til Frankerriket, giftet Æthelbald med sin fars enke, til tross for kirkens motstand. Et ekteskap med stemor var å betrakte som blodskam. Lite er kjent om Æthelbalds styre, og kun ett charter er blitt bevart. Det var bevitnet av kong Æthelbald, kong Æthelbert, og dronning Judith, noe som antyder at hans forhold til sin bror må ha vært godt.
Æthelbald døde ved Sherborne i Dorset den 20. desember 860. Asser, som var fiendtlig innstilt til Æthelbald grunnet hans opprør mot faren og på grunn av hans urimelige ekteskap, beskrev ham som «skjendig og grisk», og hans tid som konge som «to og et halvt lovløse år.» Han ble gravlagt i klosteret Sherborne Abbey.
Judith, to ganger dronning, ble barnløs i begge sine ekteskap med kongene i Wessex, men i sitt tredje ekteskap med Balduin I av Flandern, som ble inngått i desember 863, ble hun først grevinne av Flandern og stammor til de senere grevene av Flandern. En av hennes sønner med Balduin giftet seg med Ælfthryth, en datter av Æthelbalds bror, Alfred den store. Hun ble også stammor til Matilda av Flandern, ektefelle av Vilhelm av Normadie som erobret England i 1066.
Valgordning
En valgordning er en metode brukt ved valg til et representativt organ. Et viktig skille går mellom flertallsvalg og forholdstallsvalg (proporsjonal representasjon). I tillegg finnes semi-proporsjonale valgordninger, samt blandede systemer.
Flertallsvalg
Et absolutt flertall vil i så fall kunne oppnås på flere måter, enten ved omvalg, en ny valgrunde (ofte bare med de to kandidatene som fikk flest stemmer i første valgomgang) eller ved alternativ stemmegivning. En egenskap med flertallsvalg sammenlignet med forholdstallsvalg er at det normalt vil føre til flertallsregjeringer basert på ett parti, da parlamentet ofte vil få bare to partier (jf. Duvergers lov). Valgordninger med flertallsvalg innebærer imidlertid at mindre partier kan bli underrepresentert, dersom de i det hele tatt kommer inn.
Flertallsvalg benyttes i stor grad innen politiske partier, organisasjoner og aksjeselskap , og kandidater velges ofte med simpelt flertall.
Forholdstallsvalg/proporsjonal representasjon
Mens flertallsvalg ofte gir effektive regjeringer, så er minoriteters representasjon et viktig argument for forholdstallsvalg. Det vanlige er forholdstallsvalg, med flere partilister i flermannskretser. Poenget er at mandatene utdeles til partiene i forhold til partienes stemmeandel i valgkretsen. Dermed blir partiene mer proporsjonal representert enn ved flertallsvalg, selv om graden av proporsjonalitet varierer avhengig av valgformelen som brukes, det vil si delingstall. Proporsjonal representeasjon forutsetter flermannskretser.
Proporsjonale valgordninger påvirkes også av komponenter som valgkrets og mandatfordeling, utjevningsmandater, fordelingsmetoder, sperregrenser og personvalg. Metoden for utregning av forholdstall er også av betydning.
Listevalg
Listevalg med åpne eller lukkede lister fra forskjellige politiske partier, er en valgordning som gir proporsjonal representasjon. Bruken av valglister er et av hovedprinsippene i den norske valgordningen.
Preferansevalg
En ordning som kan gi proporsjonal representasjon er preferansevalg. Systemet med enkel overførbar stemme, som blant annet benyttes i Irland og Malta, samt ved Universitetet i Oslo, er en form for preferansevalg. I slike systemer rangerer man kandidatene slik at de flest kan godta velges, samtidig som så få stemmer som mulig blir bortkastet. Preferansevalg kan benyttes både ved valg av én og flere kandidater, men med enmannskretser vil preferansevalg ikke lenger være en proporsjonal ordning.
Forskjellige ordninger
Kartet viser hvilke land som hadde hvilken type valgordning i 2012.
{{legend|#FF0000|Flertallsvalg}} {{legend|#A02C5A|To valgrunder}} {{legend|#D35F8D|Alternativ stemmegiving}} {{legend|#0000FF|Majoritetsbonus system}} {{legend|#C87137|Blokkvalg}}
{{legend|#FFD42A|Single non-transferable vote - èn person, èn stemme }} {{legend|#C8AB37|Valg ved kumulasjon}} {{legend|#ABC837|Modifisert Bordavalg}} {{legend|#0066FF|Forholdstallsvalg}} {{legend|#3737C8|Binomialt system - brukt i Chile til 2013}} {{legend|#37C871|Single transferable vote - enkel overførbar stemme }} {{legend|#5A2CA0|Blandet proporsjonal representasjon, forholdstallsvalg og flertallsvalg}} {{legend|#8D5FD3|Blandet proporsjonal representasjon, forholdstallsvalg og to valgrunder}} {{legend|#FF00CC|Parallel stemmegivning - to valg til samme kammer}} {{legend|#808080|Ingen direkte valg}}
Fredensborg slottskirke
Fredensborg slottskirke er en kirke i tilknytning til Fredensborg slott i Danmark.
Kirken er tegnet av Johan Cornelius Krieger i nederlandsk barokk og oppført i perioden 1725–1726.
Altertavlen er utført av Johan Frederik Ehbisch og er fra 1726. Selve maleriet er av Hendrik Krock. Døpefonten er også utført av Ehbisch, mens det tilhørende sølvfatet er laget av Niels Johnsen.
Prekestolen fra 1727 er også av Ehbisch.
Kongefamilien bruker primært Fredensborg slottskirke til kirkelige handlinger, senest til prinsesse Isabellas barnedåp 1. juli 2007. Imidlertid har dronningen fastholdt den århundregamle tradisjonen at slottskirken stilles til rådighet for menighetene i Asminderød-Grønholt sogn, og derfor holdes det åpne gudstjenester i kirken nesten hver søndag.
Erekhtheion
Erekththeion er et tempel på den nordre siden av Akropolis i Athen, som er spesielt kjent for sitt design som er både elegant og uvanlig.
Arkitektur
Tempelet som står der i dag ble bygget mellom 421 og 407 f.Kr. Arkitekten kan ha vært Mnesikles, og navnet er avledet fra den legendariske Erichthonius av Athen. Enkelte har hevdet at det kan ha blitt bygget til ære for den legendariske kongen Erekhtheus, som det er hevdet er begravd i nærheten. Erekhtheus og Erichthonius ble ofte blandet sammen. Det er også antatt at tempelet har vært en erstatning for et eldre tempel som ble ødelagt av perserne i 480 f.Kr.
Behovet for å bevare flere nærliggende åndelige tilhørigheter forklarer trolig den komplekse designen. Hovedbygget består av opptil fire rom, der den største er den østre cella, med en jonisk portiko i den østre enden.
Karyatide-terrassen
På nordsiden er det en annen stor terrasse med søyler, og på sørsiden er den berømte Jomfruenes terrasse med sine draperte kvinnelige karyatider som støttesøyler – hver statue utformet annerledes enn de andre og konstruert på et slikt vis at den slankeste delen, nakken, er i stand til å holde oppe taket og fremdeles beholde en grasiøs og feminin positur. Terrassen ble bygget for å skjule de svære 5 meters bjelkene som var nødvendig for å holde oppe det sørvestre hjørnet over kekrops etter at bygningen ble drastisk redusert i størrelse og budsjett som følge av utbruddet av Peloponneskrigen.
Religiøse funksjoner
Erekththeion har blitt assosiert med flere av athenernes eldste og helligste relikvier: Palladium, som var en xoanon av Athene (byens beskytterske); avtrykkene etter Poseidons trefork og saltvannsbrønnen som var resultatet av at Poseidon kjørte forken i berget; det hellige oliventreet som begynte å gro da Athene slo berggrunnen med sverdet sitt under den vellykkede kampen mot Poseidon om byen; det angivelige gravstedet til de mytiske kongen Kekrops og Erekhtheus; de hellige områdene etter Kekrops' døtre, Herse, Pandrosos og Aglauros; og de etter Pandion og Butes.
Tempelet var i seg selv tilegnet Athene og Erekhtheus. Inne i fundamentet ligger den hellige tempelslangen som representerte Kekrops' ånd og hvis velvære ble trodd å være av avgjørende betydning for byens sikkerhet. Slangen ble foret med honningkaker av Athenes prestinner. Da slangen en sjelden gang nektet å spise, ble dette sett på som et svært negativt varsel.
Moderne tid
En av karyatidene ble fjernet av Lord Elgin for å brukes til utsmykning på den skotske herregården hans, og ble siden solgt til British Museum. Sagn hevder at man om natten kunne høre de gjenværende fem karyatidenes klagesang etter sin tapte søster. Elgin forsøkte også å fjerne enda en karyatid, og da han fikk vanskeligheter med dette forsøkte han å få den sagd i biter. Resultatet var at statuen ble knust og bitene ble liggende igjen. Den ble siden rekonstruert – men svært dårlig – med sement og jernstenger. Nå for tiden er de fem originale karyatidene på utstilling i heliumfylte montere i Akropolismuséet og har blitt erstattet av eksakte kopier på stedet.
Michala Petri
Michala Petri (1958–) er en dansk blokkfløytist og en av samtidens største virtuoser på sitt instrument. Hennes talenter har ført at hun har fått flere skandinaviske komponister til å skrive stykker spesielt til henne.
Erekhtheion
Nyere hendelser
Karyatidene er for tiden i en flytteprosess der de skal flyttes over til det nye Akropolismuseet, via et omhyggelig system av kraner. Den første ble flyttet uten problemer 9. desember 2007, og ble gjenforent med sin venstre fot med sandal, som den lenge hadde vært separert fra, og som ble funnet blant steinene på høyden på 80-tallet. Den rekonstruerte karyatiden, samt de fire gjenværende, kommer til å ha det den falmende patinaen omhyggelig restaurert med laser, og kommer til å være på utstilling i det nye museet inne i glassbeholdere fylt med edelgasser.
Michala Petri
Liv og karriere
Michala Petri fikk sin første blokkfløyte av faren sin da hun var tre år gammel, og ble øyeblikkelig interessert. Hun øvde mye og ofte, og markerte seg fra tidlig alder. Fem år gammel hadde hun sin første offentlige opptreden, i Danmarks Radio. Deretter debuterte hun som soloist med orkester fem år senere i Tivolis Koncertsal i København i 1969. Samme år begynte hun å studere musikk ved musikkhøyskolen i Hannover. Hun studerte hos professor Ferdinand Conrad og startet på en høyprofilert internasjonal karriere.
Petri sluttet på skolen da hun var 17. Samme år, 1975, ga hun ut sin første innspilling var «Et koncertprogram», med en variert blanding, med flere danske komponister, i tillegg til tidlig-barokkomponisten Jacob van Eyck, den moderne komponisten Luciano Berio og mer typiske blokkfløyrekomponister fra barokken, som Georg Philipp Telemann og Georg Friedrich Händel. Hun fulgte opp med et album med Berio, Telemann og van Eyck, i tillegg til Dario Castello, også han tidligbarokk, og Anton Heberle.
São Bento do Sul
São Bento do Sul er en kommune i delstaten Santa Catarina i sørregionen av Brasil.
Michala Petri
Liv og karriere
Dette var også starten på et turnéliv som varte i 17 år, der hun brukte mye tid på både å turnere og å spille inn album. Hun turnerte mye med familien sin i denne perioden.
I 1980 spilte Michala Petri inn sin første innspilling for Philips, « Vivaldi: 6 Concerti Op. 10» med Academy of St Martin in the Fields. Innspillingen fikk gode kritikker, og støttet opp om henne som en ledende blokkfløytespiller: Dette var begynnelsen på en rekke innspillinger av barokke komponister på kort tid. Først spilte hun, med Academy of St. Martin in the Fields, inn Brandenburgkonsertene av Johann Sebastian Bach, før hun spilte flere komposisjoner av Antonio Vivaldi, Händel, Telemann og flere andre. Hun fortsatte å høste svært gode kritikker: